Trīsstūris (zvaigznājs)

Trīsstūris jeb Trijstūris () ir ziemeļu puslodes zvaigznājs. Zvaigznājā ir 19 zvaigznes, kas spožākas par 6. redzamo zvaigžņlielumu un tādēļ saskatāmas ar neapbruņotu aci. Tomēr neviena no šī nelielā zvaigznāja (78. no 88 pēc izmēra) zvaigznēm nav spožāka par 3. zvaigžņlielumu, tādēļ zvaigznājs nav viegli pamanāms. Trīs spožākās tā zvaigznes veido šaurleņķa trijstūri, pateicoties kam tas arī ieguvis savu vārdu.

 Vēsture 

Zvaigznājs pašlaik zināmajās Eiropas debesu kartēs ieviests 2. gadsimtā, Klaudija Ptolemaja darbā Almagests, kas lielā mērā bāzēts uz mūsdienās zudušajiem Hiparha datiem. Jau pirms viņiem tā zvaigznes bijušas zināmas feniķiešiem un krētiešiem.

Babilonijas zvaigžņu katalogos šis zvaigznājs tika apvienots ar Andromēdas Gammu un saukts par "Arklu", jo Trīsstūra parādīšanās debesīs Divupē februārī iezīmēja aršanas darbu sākumu.Rogers, John H. (1998). "Origins of the Ancient Constellations: I. The Mesopotamian Traditions". Journal of the British Astronomical Association. 108: 9–28. Bibcode:1998JBAA..108....9R.

Grieķi nosauca Trīsstūri par Deltotonu (Δελτωτόν), pamatojoties uz trīsstūra līdzību grieķu burtam "delta". Vēlāk grieķiem parādījās arī versija, ka tas līdzinās Sicīlijai.Allen, Richard Hinckley (1963) [1899]. Star Names: Their Lore and Meaning (Reprint ed.). New York, New York: Dover Publications Inc. pp. 414–15. ISBN 0-486-21079-0.

Arābi Trīsstūra zvaigznes dēvējuši par Mutallu, bet senie ebreji — par Šālīšu, atbilstoši tālaika trīsstūrainam mūzikas instrumentam.

Ķīnieši Trīsstūra daļu debesīs apvienoja ar Andromēdas Gammu un nosauca šo figūru par "Debesu Lielo ģenerāli".

Astronoms Jans Hevēlijs XVII gadsimtā no Trīsstūra atdalīja atsevišķu Mazā Trīsstūra zvaigznāju, bet šī ideja neguva popularitāti un mūsdienās šāda zvaigznāja nav.Allen, Richard Hinckley (1963) [1899]. Star Names: Their Lore and Meaning (Reprint ed.). New York, New York: Dover Publications Inc. pp. 417. ISBN 0-486-21079-0.

 Spožākās zvaigznes 
Tabulā uzskaitītas 10 spožākās zvaigznes Trīsstūra zvaigznājā pēc redzamā spožuma.
 Nosaukums Baieraapzīmējums Saīsinātsnosaukums Redzamaisspožums Absolūtaisspožums Attālums (ly) Spektra klase Piezīmes Trīsstūra Bēta  β  β Tri  3,00  0,09  124  A5III  Fizikālā dubultzvaigzne, otrais komponents - ļoti tuva F klases zvaigzne. Ras al-Mutalla  α  α Tri  3,42  1,95  64  F6IV  Saucas arī Motala. Fizikālā dubultzvaigzne, otrais komponents — ļoti tuva M klases zvaigzne. Trīsstūra Gamma  γ  γ Tri  4,03  1,24  118  A1Vnn   Trīsstūra Delta  δ  δ Tri  4,84  4,66  35  G0V  Fizikālā dubultzvaigzne, otrais komponents — ļoti tuva K klases zvaigzne. Trīsstūra Jota  ι  ι Tri  4,94  0,08  305  F5V comp SB  Četrkārša zvaigžņu sistēma. Trīsstūra 14  -  14 Tri  5,15  −0,25  391  K5III  Maiņzvaigzne. Trīsstūra 7  -  7 Tri  5,25  0,48  293  A0V  Trīsstūra 10  -  10 Tri  5,29  0,13  350  A2V  Trīsstūra 12  -  12 Tri 5,29  1,90  155  F0III  Trīsstūra 15  -  15 Tri  5,38      M3III  Maiņzvaigzne.

 Citi objekti 

Zvaigznājā atrodas Trīsstūra galaktika, kura, tāpat kā mūsu galaktika, pieder pie Vietējās galaktiku grupas un ir viena no lielākajām tajā.

 Atsauces 

 Ārējās saites 

Kategorija:Zvaigznāji
Kategorija:Trīsstūris (zvaigznājs)